【混合過關】兆文:難以置信拍跳肯追
2024年04月06日 18:22
東網電視
更多新聞短片
第6場「健康快車」一再躋身前列,上仗搵到莫雅終於打開勝門,贏個多身位表現出色,一如大多蔡廐馬,勝後持續進步,周一快跳上口生猛捉唔住,周四再快試按住走快慢由人。「同祥和順」上仗入Q搶放效果理想,周四草地拍「智勝攻略」全程佔上風,希威森出盡九牛二虎之力先拉得住。「球星」近仗直路賽有好表現以質素搭夠,目前同程最有威力,急口馬排2檔起步,沿途有遮擋亦好跑。
第10場「難以置信」來港一再遇上阻滯,以致遲了準備,然而有的是實力,上仗打吡縱然未夠弗一樣跑近,今仗重返三班當然佔有優勢,之前懶性極重,周四朝拍跳肯追馬,反應前所未見出色。「明亮天下」自購馬一出即勝唔簡單,上仗劣勢入位確認高質,翻步慢試短途閘要畀,扳上2000米有好冇壞。「發財秘笈」細馬刻意儲足火力狀態托弗,同路「發財大師」已轉倉,戰意亦鮮明。